# Shin-Hidaka

Shinhidaka (新ひだか町, Shinhidaka-chō) és una vila i municipi de la subprefectura de Hidaka, a Hokkaido, Japó. Shinhidaka també forma part del districte de Hidaka. Tot i no ser la capital, Shinhidaka és el municipi més populós i el centre econòmic de la subprefectura de Hidaka.

## Geografia

El municipi de Shinhidaka es troba localitzat a la subprefectura de Hidaka, al sud-est de Hokkaido. Dins de Hidaka, la vila es troba al centre geogràfic de la subprefectura. La superfície total del terme municipal de Shin-Hidaka és de 1.147,74 quilòmetres quadrats (km²). El punt més alt és el mont Kamuiekuuchikaushi, a 1.979 metres (m) d'altura. Pel municipi passen diversos rius nascuts als monts Hidaka que acaben a la mar com ara el Shizunai i el Mitsuishi.
El terme municipal de Shin-Hidaka limita amb els de Niikappu al nord, Urakawa al sud i Nakasatsunai i Taiki, totes dues pertanyents a la subprefectura de Tokachi, a l'est. Cap a l'oest, la vila només limita amb l'oceà pacífic.

## Història

La història de Shin-Hidaka com a municipi és moderna. Fins al segle xix, les valls entre rius on ara es troba el municipi estaven poblades per les tribus d'ainus. A les darreries del període Tokugawa, els japonesos van començar a establir-se a la zona. On avui dia s'hi troba Shin-Hidaka va tindre lloc l'anomenada rebel·lió de Shakushain entre els anys 1669 i 1672, quan els ainus de la zona liderats pel cabdill Shakushain es rebel·laren contra els colons japonesos del clan Matsumae; el combat se saldà amb la derrota dels ainu i la mort de Shakushain.
El Nijikken dōro (二十間道路) o carrera dels vint "ken" és una avinguda flanquejada per cirerers en flor de la varietat Ezoyamazakura, sent una important atracció turística. El camí de vuit quilòmetres fou creat per a una visita de la família imperial a la propera granja de cavalls de Niikappu l'any 1903. La granja és propietat de l'Agència de la Casa Imperial. Costà cinc anys el trasplantar arbres de les muntanyes properes per a crear l'avinguda i fou finalitzada el 1916. Anualment se celebra un festival de cirerers en flor a Shizunai. El 31 de març de 2006, les viles de Mitsuishi i Shizunai es van unir, donant lloc així al naiximent de la vila de Shin-Hidaka, prenent el nom de la subprefectura, "Hidaka", i afegint-le la paraula "Shin", és a dir, "nou" en català. Per tant, el nom de la vila es podria traduir com a "Nova-Hidaka".

## Demografia

* Gràfica d'evolució de Shin-Hidaka entre 1920 i 2020

## Transport
### Ferrocarril

Totes les estacions es troben sense trànsit des de 2015 quan es suspengueren els serveis de la línia Hidaka de JR Hokkaido a causa dels desperfectes causats per un tifó. El servei fou suspés permanentment i substituït per una línia d'autobús l'1 d'abril de 2021.
* Companyia de Ferrocarrils de Hokkaido (JR Hokkaidô)
** Shizunai - Higashi-Shizunai - Hirutachi - Hidaka-tōbetsu - Hidaka-mitsuishi - Hōei - Honkiri

### Carretera

* Nacional 235
* Prefectural 71 - Prefectural 111 - Prefectural 234 - Prefectural 534 - Prefectural 637 - Prefectural 746 - Prefectural 796 - Prefectural 992 - Prefectural 1025

## Agermanaments

* Sumoto, prefectura de Hyogo, Japó.
* Lexington, Kentucky, EUA.
* Minami-Awaji, prefectura de Hyogo, Japó.
* Mima, prefectura de Tokushima, Japó.

## Referències

* ↑ https://www.post.japanpost.jp/cgi-zip/zipcode.php?pref=1&city=1016100&cmp=1
* ↑ (japonès) Official Home Page of Shinhidaka Arxivat 2008-04-24 a Wayback Machine., last access 30 May 2008.
* ↑ http://www.hidaka.pref.hokkaido.lg.jp/gyosei/machi/index.htm
* ↑ Walker, Brett L. The conquest of Ainu lands : ecology and culture in Japanese expansion, 1590-1800. Berkeley: University of California Press, 2001, p. 71. ISBN 978-0-520-93299-9. OCLC 70749620.
* ↑ (japonès) Ezo-zakura Call Arxivat 2008-04-20 a Wayback Machine., last access 30 May 2008
* ↑ Statistics Bureau of Japan
* ↑ Error: hi ha títol o url, però calen tots dos paràmetres.«» (en japanese). Traffic News. Japan: Mediavague Co. Ltd., 22-12-2016. Arxivat de l'original el 22 desembre 2016. [Consulta: 4 abril 2017].
* ↑ «鉄道事業の一部廃止の日を繰上げる届出について», 05-01-2021. Arxivat de l'original el 5 gener 2021.
* 1 2 3 Shinhidaka - Overview of the Town Arxivat 2020-07-18 a Wayback Machine., last access 6 May 2016
* ↑ Lexington Sister Cities Commission Arxivat 2014-10-20 a Wayback Machine., last access 20 October 2014

## Enllaços externs

* Shin-Hidaka - Lloc web oficial